Document ID: 31992R3661

A Bizottság 3661/92/EGK rendelete
(1992. december 18.)
a marha- és borjúhúspiac közös szervezésének alkalmazására vonatkozó intézkedéseknek a Kombinált Nómenklatúra egyes KN-kódjai módosításának eredményeként történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a 3209/89/EGK rendelettel [1] módosított, a mezőgazdasági termékekre használt Közös Vámtarifa-nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre [2] és különösen annak 2. cikke (2) bekezdésére,
mivel a vám- és statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet [3] I. és II. mellékletét módosító 2505/92/EGK bizottsági rendelet [4] a marha- és borjúhúspiachoz tartozó nómenklatúrára bizonyos módosításait hajtotta végre, mivel ennek eredményeként módosítani kell a legutóbb a 2066/92/EGK rendelettel [5] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletet [6] és az ágazatot érintő számos intézkedést;
mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
A 805/68/EGK rendelet a következőképpen módosul:
1. Az 1. cikk a következőképpen módosul:
a) Az (1) bekezdés a) pontja:
- a 01029010-től 01029037-ig terjedő KN-kódok helyébe a "01029005-től 01029079-ig" terjedő KN-kódok lépnek.
b) Az (1) bekezdés b) pontja:
- a 01021000 KN-kód helyébe a "010210" KN-kód lép,
- az 16021590-es KN-kód helyébe az "16025031-től 16025080-ig" terjedő KN-kódok lépnek.
c) A 2. bekezdés a) pontja helyébe a következő lép:
"a) a "szarvasmarhafélék" jelentése:
a Kombinált Nómenklatúra 01029005-től 01029079-ig terjedő alvámtarifaszáma alá tartozó fajtatiszta tenyészállatokon kívüli élő, háziasított szarvasmarhafélék."
2. A 6. cikk (1) bekezdésének első albekezdése helyébe a következő szöveg lép:
"Ha a (2) bekezdésben meghatározott feltételek kielégítésre kerülnek, a Közösségből származó, a 02011000 és 02012020-tól 02012050-ig terjedő KN-kódok alá tartozó, egy vagy több kategóriába, minőségi osztályba vagy minőségi csoportba tartozó - pontosan meghatározandó - friss vagy hűtött húsnak intervenciós hivatalok részéről nagyobb tételekben történő beszerzése egy vagy több tagállamban vagy valamely tagállam valamely régiójában, annak szem előtt tartásával szervezett pályázati felhívási eljárásokkal intézhető, hogy biztosítva legyen a piac elfogadható támogatása, figyelembe véve az állatok levágásával kapcsolatos idényjellegű változásokat."
3. A 10. cikk (2) bekezdésének második albekezdése helyébe a következő szöveg lép:
"A határparitásos kínálati árat a minőség és mennyiség figyelembevételével a legjellemzőbb vásárlási lehetőségekre hivatkozva kell meghatározni, amelyeket az alapvető lefölözés meghatározását megelőző meghatározott időszak alatt rögzítettek a melléklet a) fejezetének 02011000 és 02012020-tól 02012050-ig terjedő alvámtarifaszáma alá tartozó friss és hűtött húsokra és szarvasmarhafélékre, többek között a következők figyelembevételével:
a) a keresleti és kínálati helyzet;
b) a friss vagy hűtött hússal versenyző kategóriába tartozó fagyasztott hús világpiaci árai;
c) múltbeli tapasztalat."
4. A melléklet helyébe e rendelet I. melléklete lép.
2. cikk
A legutóbb a 3988/87/EGK rendelettel [7] módosított, a marha- és borjúhúsra vonatkozó lefölözések alkalmazására vonatkozó szabályok megállapításáról és a Közös Vámtarifáról szóló 950/68/EGK tanácsi rendelet módosításáról szóló, 1977. március 18-i 586/77/EGK bizottsági rendelet [8] a következőképpen módosul:
1. A 9. cikk (1) bekezdése helyébe a következő szöveg lép:
"(1) A lefölözések alkalmazásában
a) A "szarvasmarhafélék hasított teste" a 02011100 és 02021000 KN-kódok alkalmazásában az egyéb belsőségekkel együtt vagy azok nélkül importált levágott állatok teljes hasított testét jelenti, a kivéreztetés, zsigerelés és megnyúzás után. Ha a hasított testet fej nélkül importálják, az utóbbit az atlaszcsigolya ízületnél kell elválasztani a hasított testtől. Láb nélküli importáláskor a lábakat az elülső, illetve a hátulsó lábtőízületnél kell levágni; a hasított test tartalmazza a levágott állat szügyi részét az összes csonttal és a hátrészt, a nyakat és a lapockát, több mint 10 pár bordával.
b) A "szarvasmarhafélék fél hasított teste" a 02011100 és 02021000 KN-kódok alkalmazásában az a termék, amely a test szimmetrikus kettévágásával keletkezik, az összes nyaki, háti, ágyéki és keresztcsigolya középpontján keresztül, valamint a szegycsont és az ülőfancsont összeköttetés középvonalán keresztül; a "fél hasított test" tartalmazza a hasított féltestnek az elülső részét, a csontokkal, a tarjával, a nyakkal és lapockával, valamint több mint 10 bordával együtt.
c) A 02012020 és 02022010 KN-kód alkalmazásában a "kompenzált negyedek" vagy:
- a valamennyi csontot és a tarját, a nyakat, illetve a lapockát magában foglaló, a tizedik bordánál levágott elülső testnegyedből; és a valamennyi csontot és a combot és a hátszínt magában foglaló, a harmadik bordánál elvágott hátulsó testnegyedből állnak, vagy
- a valamennyi csontot és a tarját, a nyakat, illetve a lapockát magában foglaló és az ötödik bordánál elvágott elülső testnegyedből, és kapcsolódik a teljes ágyék és a mell; és a valamennyi csontot és a combot és a hátszínt magában foglaló, a nyolcadik bordánál elvágott hátulsó testnegyedből állnak.
A "kompenzált negyedeket" alkotó elülső testnegyedeket és hátulsó testnegyedeket egyidejűleg és egyenlő számban kell importálni és az elülső testnegyedek összsúlyának azonosnak kell lennie a hátulsó testnegyedek összsúlyával; azonban megengedett a szállítmány két részének súlya közötti eltérés, feltéve hogy az nem lépi túl a nehezebb rész (elülső testnegyedek vagy hátulsó testnegyedek) súlyának 5 %-át.
d) A "bontatlan elülső testnegyedek" a 02012030-as és 02022030-as KN-kód alkalmazásában a hasított test valamennyi csontot és a tarját, a nyakat, illetve a lapockát tartalmazó elülső részét jelentik, minimum 4 pár bordával és maximum 10 pár bordával (az első négy pár borda egész legyen, a többi lehet elvágott), puha felsállal vagy anélkül.
e) A "bontott elülső testnegyedek" a 02012030-as és 02022030-as KN-kód alkalmazásában a hasított féltest elülső részét jelentik, mely magában foglal minden csontot és a tarját, a nyakat, illetve a lapockát minimum 4 bordával és maximum 10 bordával (az első négy bordának egésznek kell lennie, a többi lehet elvágott), puha felsállal vagy anélkül.
f) A "bontatlan hátulsó testnegyedek" a 02012050 és 02022050 KN-kód alkalmazásában a vágott test hátulsó negyedét jelentik, mely magában foglal minden csontot és a combot és a hátszínt, beleértve a bélszínt, minimum 3 pár teljes vagy elvágott bordával, lábszárral vagy anélkül, és a puha felsállal vagy anélkül.
g) A "bontott hátulsó testnegyedek" a 02012050 és 02022050 KN-kód alkalmazásában a hasított féltest hátulsó testnegyedét jelentik, amely magában foglal minden csontot és a combot és a hátszínt, beleértve a bélszínt, minimum 3 egész vagy elvágott bordával, a lábszárral vagy anélkül, és a puha hátszínnel vagy anélkül.
h) A "lapockahús" és "lapockaszeletek" a 02023050-es KN-kód alkalmazásában az elülső negyed háti részét jelentik, mely tartalmazza az oldallapockát, minimum 4 bordával és maximum 10 bordával egy egyenes vonal mentén elvágva az első borda és a szegycsont ízületén keresztül, a tizedik bordán a rekeszizom reflexiós pontjáig.
i) A "szegy" a 02023050 KN-kód alkalmazásában az elülső negyed alsó részét jelenti, mely magában foglalja a szegy köldöki végét és szegyfői végét.
j) A "más, marhahúst vagy belsőséget tartalmazó elkészített vagy konzervált hús vagy belsőség, főzés nélkül" az 16025010-es és 16029061-es KN-kód alkalmazásában azokat a termékeket jelenti, amelyeket nem hőkezeltek, vagy amelyeket úgy hőkezeltek, hogy a hús fehérjéi a termék egészében nem csapódtak ki, és amelyek ebből következően pirosas folyadéknyomokat mutatnak a vágás felületén, amikor a terméket elvágják a legvastagabb végén keresztül haladó vonal mentén."
2. Az I. melléklet helyébe e rendelet II. melléklete lép.
3. cikk
A legutóbb a 817/89/EGK rendelettel [9] módosított, a feldolgozásra szánt fagyasztott marhahús tekintetében a különleges behozatali szabályok alkalmazására vonatkozó részletes szabályok megállapításáról és az 572/78/EGK rendelet hatályon kívül helyezéséről szóló, 1979. június 8-i 1136/79/EGK bizottsági rendelet [10] 2. cikkének (5) bekezdése helyébe a következő szöveg lép:
"(5) A 805/68/EGK rendelet 14. cikke (1) bekezdésének a) pontja alkalmazásában a "konzervek" a Kombinált Nómenklatúra 16025031-től 16025080-ig terjedő KN-kódja alá eső olyan termékeket jelentenek, amelyek 20 vagy ennél több tömegszázalékban tartalmaznak marhahúst, belsőség és zsiradék kivételével, melyben a marhahús és kocsonya együttesen az összes nettó súly legalább 85 tömegszázalékát teszi ki.
Azonban egy kiskereskedésben vagy vendéglátó-ipari létesítményben feldolgozott és a végső fogyasztónak eladásra felkínált termékek nem tekintendők "konzerveknek"."
4. cikk
A legutóbb a 815/91/EGK rendelettel [11] módosított, a marha- és borjúhúságazatban a behozatali és kiviteli engedélyek alkalmazására vonatkozó különleges részletes szabályok meghatározásáról szóló, 1980. szeptember 4-i 2377/80/EGK bizottsági rendelet [12] a következőképpen módosul:
1. A 2. cikk helyébe a következő lép:
"2. cikk
(1) Engedély szükséges a 805/68/EGK rendelet 1. cikke (1) bekezdésének a) pontjában hivatkozott minden fajta terméknek és az 16025031-től 16025080-ig terjedő és az 16029069-es KN-kódok alá tartozó minden fajta terméknek a Közösségbe történő importjához és a Közösségből történő exportjához.
(2) Engedély szükséges a 010210-es KN-kód alá tartozó termékeknek a Közösségből történő exportjához."
2. A 4. cikk c) bekezdése helyébe a következő szöveg lép:
"c) Egyéb behozatali engedélyek:
i. 30 napig a 01029005-től 01029029-ig terjedő KN-kódok alá eső termékekre vonatkozóan, attól a naptól kezdve, amikor azok ténylegesen kiadásra kerültek;
ii. 90 napig más termékekre vonatkozóan a 3719/88/EGK rendelet 21. cikke (1) bekezdése értelmében történő kiadásuk napjától számítva."
3. A 4a. cikk (1) bekezdése helyébe a következő szöveg lép:
"(1) A Kombinált Nómenklatúra 01029005-től 01029029-ig terjedő KN-kódok alá tartozó valamennyi termék esetében az engedélykérelem és az engedély 7. szakaszát hitelesíttetni kell a származási országgal. Az engedélynek tartalmaznia kell az ebből az országból történő importálásra vonatkozó kötelezettséget."
4. A 16. cikk (1) bekezdésének ii) pontja helyébe a következő szöveg lép:
"ii. olyan termékek esetében, amelyek a 01029005-től 01029029-ig terjedő KN-kódok alá tartoznak, a darabszám és a származási ország, valamint az előző közlés óta kérelmezett behozatali engedélyek jegyzéke."
5. Az I. mellékletben az I. fejezet (3) bekezdése helyébe e rendelet III. melléklete lép.
6. Az I. melléklet II. fejezete helyébe e rendelet IV. melléklete lép.
7. A III. melléklet helyébe e rendelet V. melléklete lép.
8. A IV. melléklet helyébe e rendelet VI. melléklete lép.
5. cikk
A legutóbb a 3988/87/EGK rendelettel [13] módosított, marha- és borjúhúsból készült egyes tartósított termékre nyújtott export-visszatérítések alkalmazására vonatkozó különleges részletes szabályokról szóló, 1984. augusztus 14-i 2388/84/EGK bizottsági rendelet [14] a következőképpen módosul:
1. Az 1. cikk helyébe a következő szöveg lép:
"1. cikk
Harmadik országokba exportált, az e rendeletben meghatározott feltételeket kielégítő, az 16025031-es és 16025039-es KN-kód alá tartozó konzervált termékek alkalmasak különleges visszatérítésre, ha ezeket az 565/80/EGK rendelet 4. cikkében szereplő rendelkezéseknek megfelelően állítják elő."
2. A 3. cikk helyébe a következő szöveg lép:
"3. cikk
Ha az 16025031-es és 16025039-es KN-kód alá tartozó, a 2. cikkel összhangban elkészített konzervált termékeket reimportálják a Közösség vámterületére, és a 754/76/EGK tanácsi rendelet értelmében nincs a szabad forgalomba hozatalra vonatkozó vámáru-nyilatkozat, a hatáskörrel rendelkező hatóság csak akkor ad engedélyt a szabad forgalomba bocsátásra, ha az importra kivethető vámok kifizetésen kívül bizonyítékot szolgáltatnak arról, hogy az exportra megadott visszatérítés összege megtérült. Ha a megadott összeg nem határozható meg az ilyen hatóságok számára megnyugtató módon, úgy kell azt tekinteni, hogy egyenlő a kérdéses áruk szabad forgalomba bocsátásáról szóló nyilatkozat elfogadásának napján alkalmazható legmagasabb visszatérítéssel."
6. cikk
A Portugáliára vonatkozóan a marha- és borjúhús-kereskedelemben a különleges lefölözések meghatározásáról szóló, 1986. február 28-i 588/86/EGK bizottsági rendelet [15] I. melléklete helyébe e rendelet VI. melléklete lép.
7. cikk
A 92/153/EGK határozattal [16] módosított, 1982. július 19-i 82/530/EGK tanácsi határozat [17], amely felhatalmazza az Egyesült Királyságot, hogy engedélyezze a Man-sziget hatóságai számára egy különleges behozataliengedély-rendszer alkalmazását a birkahúsra, marhahúsra és borjúhúsra vonatkozóan, 1. cikkének (1) bekezdése helyébe a következő szöveg lép:
"(1) Az importok korlátozása érdekében az Egyesült Királyság felhatalmazhatja a Man-sziget kormányát arra, hogy különleges behozataliengedély-rendszert alkalmazzon a Kombinált Nómenklatúra 010210, 01029005-től 01029079, 0104, 0201, 0202, 0204, 02061095-ig terjedő és 02062991-es vámtarifaszámai és alvámtarifaszámai alá tartozó, a birkahús-, marhahús- és borjúhúságazatba tartozó termékekre."
8. cikk
A legutóbb a 3297/92/EGK rendelettel [18] módosított, az export-visszatérítéshez használt mezőgazdasági termékekhez rendelt nómenklatúra létrehozásáról szóló, 1987. december 17-i 3846/87/EGK bizottsági rendelet [19] mellékletének VI. fejezete helyébe e rendelet VIII. melléklete lép.
9. cikk
A szarvasmarhafélék közé tartozó fajtatiszta tenyészállatok harmadik országból történő importjáról, az ezekre vonatkozó export-visszatérítésről, valamint az 1544/79/EGK rendelet hatályon kívül helyezéséről szóló, 1992. augusztus 7-i 2342/92/EGK bizottsági rendelet [20] a következőképpen módosul:
Az 1. cikkben és a 2. cikk (1) bekezdésében a 01021000 KN-kód helyébe a "010210" KN-kód lép.
10. cikk
(1) A 2660/92/EGK rendelettel [21] módosított, a Kanári-szigetek marha- és borjúhúságazatból származó termékekkel történő ellátására irányuló meghatározott intézkedések végrehajtására vonatkozó részletes szabályok megállapításáról szóló, 1992. július 10-i 1912/92/EGK bizottsági rendelet [22] I., II. és III. melléklete helyébe e rendelet IX. melléklete lép.
(2) A 2660/92/EGK rendelettel módosított, az Azori-szigetek és Madeira marha- és borjúhúságazatból származó termékekkel történő ellátására irányuló meghatározott intézkedések végrehajtására vonatkozó részletes szabályok megállapításáról szóló, 1992. július 10-i 1913/92/EGK bizottsági rendelet [23] I., II. és III. melléklete helyébe e rendelet X. melléklete lép.
(3) A Kanári-szigetek élő szarvasmarhákkal történő ellátására irányuló meghatározott intézkedések végrehajtására vonatkozó részletes szabályok megállapításáról szóló, 1992. július 31-i 2254/92/EGK bizottsági rendelet [24] I. és II. melléklete helyébe e rendelet XI. melléklete lép.
(4) Madeira élő szarvasmarhákkal történő ellátására irányuló meghatározott rendelkezések végrehajtására vonatkozó részletes szabályok megállapításáról szóló, 1992. július 31-i 2255/92/EGK bizottsági rendelet [25] I. és II. melléklete helyébe e rendelet XII. melléklete lép.
11. cikk
A francia tengerentúli megyék élő szarvasmarhákkal történő ellátására irányuló meghatározott intézkedések végrehajtására vonatkozó részletes szabályok megállapításáról szóló, 1992. július 31-i 2312/92/EGK bizottsági rendelet [26] I., II. és III. melléklete helyébe e rendelet XIII. melléklete lép.
12. cikk
Ez a rendelet 1993. január 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1992. december 18-án.

Labels: 3
17
6